**GUVERNUL ROMÂNIEI**

**HOTĂRÂRE**

**pentru modificarea art.2 alin.(1) din Hotărârea Guvernului nr.230/2020 privind aprobarea acordării ajutorului de stat pentru facilitarea închiderii minelor de cărbune necompetitive din cadrul Societăţii Naţionale de Închideri Mine Valea Jiului - S.A. pentru anul 2020**

În temeiul art. 108 din Constituţia României, republicată, și având în vedere art. 33 din Ordonanța de urgență a Guvernului nr. 135/2020 cu privire la rectificarea bugetului de stat pe anul 2020, modificarea unor acte normative și stabilirea unor măsuri bugetare,

**Guvernul României** adoptă prezenta hotărâre.

**Articol Unic.** -Alineatul (1) al articolului 2 din Hotărârea Guvernuluinr. 230/2020, privind aprobarea acordării ajutorului de stat pentru facilitarea închiderii minelor de cărbune necompetitive din cadrul Societăţii Naţionale de Închideri Mine Valea Jiului - S.A. pentru anul 2020, publicată în Monitorul Oficial al României, Partea I, nr. 256 din 27 martie 2020, se modifică și va avea următorul cuprins:

**„ Art. 2**. –(***1***) Ajutorul de stat în sumă totală de 28.706 mii lei pentru anul 2020, suportat integral de la bugetul de stat, prin bugetul Ministerului Economiei, Energiei și Mediului de Afaceri, se acordă potrivit Deciziei Comisiei Europene nr. C (2012) 1.020/final referitoare la compatibilitatea ajutorului de stat, Deciziei Comisiei Europene nr. C (2015) 8.066/final privind prelungirea ajutorului pentru suportarea cheltuielilor excepționale pentru închiderea minelor din România, modificată prin Adresa Comisiei Europene nr. COMP/CD/MD/jbl\*2016/125983 şi Deciziei C (2018)1001/ final privind închiderea minelor de cărbune necompetitive din România, pentru unitățile intrate în proces de închidere definitivă, pentru suportarea costurilor excepționale care nu sunt legate de producția curentă

**PRIM-MINISTRU**

**LUDOVIC ORBAN**